
	Μουσική εκδήλωση
Crossroads

Μικαέλλα Πααπαχρυσάνθου

στο Σπίτι της Κύπρου

Την Πέμπτη 15 Φεβρουαρίου 2018 και ώρα 19:30 θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα, η μουσική εκδήλωση Crossroads της Μικαέλλας Παπαχρυσάνθου.
Συμμετέχουν: Μικαέλλα Παπαχρυσάνθου, φωνή-πιάνο, Στέφανος Δορμπαράκης, φωνή-κανονάκι και Χρήστος Δαλιάνης, φωνή-βιολί.

Θα παρουσιαστούν επίσης τα κομμάτια από την πρώτη της δισκογραφική δουλειά η οποία φέρει τον τίτλο «ΑΝΑΤΟΛΕΣ», στίχοι – μουσική Ανδριανής  Ζαγγανά.
Τη βραδιά θα τιμήσει μελωδικά με την παρουσία του ο τελευταίος ερμηνευτής του Μάνου Χατζιδάκι, ο καταξιωμένος Βασίλης Γισδάκης.

Η Μικαέλλα Παπαχρυσάνθου μαζί με τους εξαιρετικούς και καταξιωμένους μουσικούς Στέφανο Δορμπαράκη, και Χρήστο Δαλιάνη, θα ξετυλίξουν το μουσικό κουβάρι που οδηγεί στο πολιτισμικό μας αμάλγαμα. 

Ήχοι Ανατολής μα και Δύσης, ήχοι Ελλάδας, ήχοι γνώριμοι, δικοί μας ήχοι σε μια συνάντηση – σταυροδρόμι.  Η Μικαέλλα Παπαχρυσάνθου διακρίθηκε με το Βραβείο Μουσικής του Θεατρικού Οργανισμού Κύπρου ΘΟΚ.

